पाएं अपने शहर की ताज़ा ख़बरें और फ्री ई-पेपरडाउनलोड करें
कोविड सेंटर के शुभारंभ के लिए अल्प प्रवास पर आए वन मंत्री शाह ने कहा कि हरसूद, खालवा और किल्लौद ब्लॉक में 18+ वैक्सीनेशन के लिए जनजागरण अभियान चलाया जाएगा। इसके अन्तर्गत प्रत्येक ग्राम में ब्लॉक के यूथ घर-घर जाकर लोगों को महामारी से सुरक्षा प्रदान करने वाली वैक्सीन टीकाकरण में शामिल होने की अपील करेंगे।
अभियान में नगरीय क्षेत्र में नप, ग्रामीण क्षेत्र में जप के अलावा ग्राम सुरक्षा समिति, राजनीतिक दलों के पदाधिकारी, समाजसेवी, पत्रकार, कॉलेज छात्र छात्राएं सहित सभी का सहयोग लिया जाएगा। अभियान को लेकर अधिकारियों को निर्देश दिए जा चुके है। जल्द ही अभियान धरातल पर नजर आएगा।
कैंपस में पौधारोपण - मुख्यालय का कोविड सेंटर जहां बनाया गया है वहां प्राथमिक शाला से लेकर महाविद्यालय स्तर तक के छात्रावास है। लेकिन यहां होस्टल अधीक्षकों ने पर्याप्त पौधा रोपण नहीं किया। मंत्री शाह ने कहा कि चिंता नहीं करें वन विभाग से यह कार्य कराया जाएगा। ताकि छात्रावास में रहकर अध्ययन कर रहे बच्चो को पर्यावरण का बेहतर माहौल दिया जा सके।
उन्होंने विधायक प्रतिनिधि कमल खंडेलवाल से अविलंब इसको लेकर प्रस्ताव देने का कहा। इस अवसर पर समाजसेवी कृष्ण मोहन सोमानी, वेणुगोपाल मंत्री भाजपा नेता रजत शर्मा, अभिषेक पगारे सहित अन्य कार्यकर्ता मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn